alexandrainst/scandi-wiki huggingface dataset:
Per Myrberg

Per Nils Myrberg, født 11. juli 1933 i Stockholm, er en svensk skuespiller og musiker, som først og fremst hatt sitt virke på Kungliga Dramatiska Teatern og Stockholms Stadsteater. I 1996 fikk han tildelt O'Neill-stipendiet

Som sanger er han best kjent for den mye spilte sangen This Ole House, som lå 39 uker på Svensktoppen mellom 26. juni 1964 og 27. mars 1965. Han har også hatt flere roller på tv og film, blant annet i TV-serien Hedebyborna fra 1978.

Filmografi (utvalg) 
 2009 – Cats, Stockholm
 2006 – Cats, Göteborgsoperan
 2003 – Chess
 1995 – Alfred
 1990 – Honungsvargar
 1990 – Hemligheten
 1989 – Den lilla sjöjungfrun
 1987 – Malacca
 1982 – Sjörövarfilmen
 1982 – Den enfaldige mördaren
 1977 – Paradistorg
 1974 – En handfull kärlek
 1970 – Aristokattene
 1966 – Made in Sweden
 1966 – Ön
 1965 – Kattorna
 1963 – Adam och Eva
 1962 – Älskarinnan 
 1961 – Pongo och de 101 dalmatinerna
 1961 – Lystgården (Lustgården)
 1960 – Domaren
 1957 – Värmlänningarna

TV 
 2010 – Saltön
 2005/07 – Saltön
 2000 – Rederiet 1991 – Kopplingen 
 1991 – Rosenbaum 1988 – Månguden 
 1988 – Leksakernas hemliga liv 1987 – Svart gryning 1986 – De två saliga 1984 – Rosmersholm 
 1983 – Mannen utan själ 
 1983 – Spanarna
 1981 – Babels hus
 1978 – Hedebyborna
 1978 – Strandvaskeren
 1973 – Revisorn 
 1972 – Alberte
 1972 – Spöksonaten
 1970 – Reservatet
 1970 – En lille dosis Strindberg - eller selvforsvarets brutale kunst
 1969 – Tigerlek
 1962 – Värmlänningarna
 1962 – På jakt efter lyckan
 1961 – Taggen
 1961 – Ett resande teatersällskap
 1961 – Dacke
 1961 – Eurydike 
 1958 – Äventyr med gammal bil

Referanser

Eksterne lenker 
 

Svenske musikere
Svenske skuespillere
Personer fra Stockholm
Fødsler i 1933
EM på skøyter 1987, menn

EM på skøyter 1987, herrer ble avholdt på Leangen kunstisbane i Trondheim, Norge den 24. til 25. januar 1987 med 31 deltagere fra 13 nasjoner og med Trondheims-Alliansen som teknisk arrangør som fikk oppdraget fra International Skating Union via Norges Skøyteforbund. Det var det siste EM på skøyter for herrer som ble arrangert på utendørsbane i Norge.

Tittelforsvarer var nederlenderen Hein Vergeer, som i 1986 vant EM i Oslo. Russeren Nikolaj Guljajev, Sovjetunionen ble europamester.

Medaljevinnere 
Sammenlagtmedaljer

Distansemedaljer

Sammenlagt 

NCxx = ikke kvalifisert for 10 000 m

Norsk støtteapparat 
Ledere og trener for den norske troppen
 Hans Trygve Kristiansen (trener) og Johnny Høgseth (fysioterapeut).
 Ørnulf Samuelsen (lagleder), Jan Kjærem (hovedleder)

Referanser

Eksterne lenker 
 
  for EM på skøyter 1987 for menn.
  Resultater (ny) på www.ISU.html.infostradasports.com sine sider og Resultater (gammel) på data.ISUresults.eu
  Medaljer nasjonsvis og resultater på The-Sports.org
 
Videoer på YouTube
  med 1t 22min 31sek
  med 24min 57sek
  med 1t 22min 23sek
  med 31min 36sek
  med 1t 22min 25sek
  med 23min 33sek

EM på skøyter
EM på skøyter i Norge
Sportsarrangementer i Trøndelag
Sport i Trondheim
Leangen
Hurtigløp på skøyter i 1987
Sport i Norge i 1987
Artikler i skøytesportprosjektet
Internasjonale mesterskap i 1987
Bloodcargo

Bloodcargo er et stoner/sludge/grunge-band fra Lillestrøm i Akershus. Bandet ble dannet i 2005. Av mange høydepunkter hittil i bandets karriere er bl.a. europaturneen med KYUSS LIVES! i 2011, hvor de var hovedsupport i Skandinavia og Storbritannia.     
Bandet ga ut sitt debutalbum, "Muriel's dance", på Ovis Records høsten 2011.

Medlemmer
Daniel: vokal
Dokken: gitar
Rockbeaver: gitar
Thomas: bass
Kako: trommer

Diskografi
2011 "Muriel's dance"
2009 "Shameless Note" (singel)
2009 "The Four Seasons"

Referanser

Eksterne lenker 
 https://web.archive.org/web/20130525220319/http://bloodcargo.com/
 http://www.youtube.com/results?search_query=bloodcargo&sm=3

Norske rockegrupper
Grunge-band
Hardrockgrupper
Cydia

Cydia er en applikasjon til operativsystemet iOS. Programmet gjør det mulig for brukere av applikasjonen å laste ned programpakker og applikasjoner til iOS-enheter som iPhone, iPod Touch og iPad, utenom Apples egen App Store. Cydia gjør dermed det mulig å laste ned tredjeparts-applikasjoner som ikke er godkjent av Apple.

Applikasjonen er utviklet av Jay Freeman, som også er kjent under kunstnernavnet «saurik» og ble gitt ut i mars 2008. For å kunne installere Cydia på en iOS-enhet må enheten ha blitt jailbreaket, som gjør at brukeren kan oppnå root access i det ellers lukkede operativsystemet.

Kilder 
Sauriks hjemmeside
Cydia

Eksterne lenker 
 

Apple
Padborg stasjon

Padborg stasjon er en jernbanestasjon i Padborg i Danmark. Den er grensestasjon mot Tyskland.

Stasjonen betjenes av region- og fjerntog, og av internasjonale nattog til Nederland, Tyskland og Sveits. Stasjonsbygningen er fra 1928 og er tegnet av DSBs daværende overarkitekt K.T. Seest.

|}

Referanser 

Jernbanestasjoner i Danmark
Introduksjonsår ikke oppgitt
Aabenraa kommune
Andrea Lekić

Andrea Lekić (født 6. september 1987 i Beograd) er en serbisk håndballspiller, som spiller for den slovenske klubben  og det serbiske landslaget.

Hun ble sammen med landslagsvenninne Sanja Damnjanović tatt ut på All Star-laget under Håndball-EM 2012 for kvinner, der Serbia endte på en 4.-plass.

Referanser

Eksterne lenker 
 
 

Serbiske håndballspillere
Spillere i Håndball-EM 2006 for kvinner
Spillere i Håndball-EM 2008 for kvinner
Spillere i Håndball-EM 2010 for kvinner
Spillere i Håndball-EM 2012 for kvinner
Spillere i Håndball-VM 2013 for kvinner
Spillere i Håndball-EM 2014 for kvinner
Spillere i Håndball-VM 2017 for kvinner
Spillere i Håndball-EM 2018 for kvinner
Spillere i Håndball-EM 2020 for kvinner
Håndballspillere for CSM București
Håndballspillere for Győri Audi ETO KC
Håndballspillere for RK Krim
Håndballspillere for ŽRK Budućnost
Håndballspillere for ŽRK Vardar
Personer fra Beograd
Jos

Jos er en by i Nigeria. Den er administrativ hovedstad i delstaten Plateau. Den ligger på Josplatået på 1238 meter over havet og hadde om lag 900.000 innbyggere ved folketellingen i 2006.

Under det britiske kolonistyret var byen et viktig senter for utvinning av tinn. I 2001, 2008 og 2010 ble byen vært rammet av voldelige religiøse sammenstøt mellom dens muslimske og kristne befolkningsgrupper.

Eksterne lenker 
 Jos på nettstedet til delstaten Plateau

Byer i Nigeria
En stille flirt

En stille flirt var en svensk romantisk filmkomedie med norske skuespillere fra 1934. Som litterært forelegg hadde man romanen «Blomman i mitt knapphål». Filmselskap var Svensk Filmindustri (SF). Manuskriptet var skrevet av Gösta Stevens og regissør var Gustaf Molander. Lengden var 95 minutter.

På samme tid ble det også laget en svenskspråklig versjon med svenske skuespillere. Norske Tutta Rolf spilte imidlertid den kvinnelige hovedrollen i begge versjonene. I den svenske versjonen het hennes rollefigur Diddi Werner, i den norske het den Lillemor. Den svenske tittelen var En stilla flirt.

Tutta fremførte tittelsangen fra filmen. Den var komponert av Jules Sylvain.

Skuespillere 
Tutta Rolf
Fridtjof Mjøen
Leif Amble-Næss
Sofie Bernhoft
Aase Bye
Fritjof Fearnley
Hilda Fredriksen
Henry Gleditsch
Mally Haaland
Margit Lunde
Folkman Schaanning
Agnete Schibsted-Hansson
Aksel Thue
Emmy Worm-Müller ... Marte

Kilder 
Filmfront

Eksterne lenker 
 

Svenske filmkomedier
Filmer fra 1934
Norskspråklige filmer
Svenskspråklige filmer
Jack Vreeswijk

Jack Vreeswijk, Lars Jacob Jack Vreeswijk, (født 25. januar 1964 i Stockholm) er en svensk visesanger, tekstforfatter og komponist, sønn av trubaduren Cornelis Vreeswijk. Han går i sin fars fotspor og har hittil sluppet tre egne album, samt at han synger ofte sin fars viser. Ved sin side har han gitaristen Love Tholin.

Sommeren 2006 spilte Jack Vreeswijk med ensemble forestillingen "Från James Dean till Nationalskald", som handlet om hans far Cornelis, på Lundsbrunns Kurort i Götene. Manuset ble skrevet av han selv, og han spilte selv hovedrollen som Cornelis.

Han har også jobbet som slakter på Konsum og på ett autismesenter da han ikke holdt på med musikk. I 2000 ble han tildelt Cornelis Vreeswijk-stipendiet og i 2008 ble han tildelt Fred Åkerström-stipendiet.

Jack Vreeswijk er nå bosatt i Alingsås med sin familie.

Diskografi 
 1996 – Is i magen
 2004 – Underbart
 2009 – Jack Vreeswijk sjunger Vreeswijk
 2010 – Cornelis (kompositör)

Priser 
 Cornelis Vreeswijk-stipendiet – 2000
 Fred Åkerström-stipendiet – 2008

Eksterne lenker 
 
 
 

Svenske musikere
Cornelis Vreeswijk
Personer fra Stockholm
Abu Omar al-Baghdadi

Abu Omar al-Baghdadi (født 1959, død 18. april 2010 i Irak) var en irakisk militant islamist som var lederen av det tidligere Mujahedin Shura Council (også kjent som «Council of Freedom Fighters») som er det konsultative rådet for Mujahedin i Irak. Han var senere leder av den islamske staten Irak.

Abu Omar al-Baghdadi var også kjent under navn som Abu Abdullah al-Rashid al-Baghdadi, Abu Hamza al-Baghdadi og Abu Omar al-Qurashi al-Baghdadi.

Innenriksdepartementet i Irak hevdet at al-Baghdadi var tatt til fange i Bagdad 9. mars 2007, men det ble senere sagt at vedkommende ikke var al-Baghdadi allikevel. Den 3. mai 2007, kom det fra den irakiske innenriksdepartementet at al-Baghdadi og flere av hans medhjelpere var blitt drept av amerikanske og irakiske styrker nord for Bagdad. Men, i juli 2007, gikk det amerikanske militære ut og opplyste om at al-Baghdadi faktisk aldri har eksistert. Personen som var blitt tatt til fange få måneder tidligere ble identifisert som Khaled al-Mashhadani, en selvutnevnt mellommann til Osama bin Laden. USA hevdet at al-Baghdadi var en fiktiv figur skapt for å gi ett irakisk ansikt til en fremmed terror gruppe, og at uttalelser som kan tilskrives al-Baghdadi faktisk ble lest opp av en irakisk skuespiller.

Dødsfall 
Baghdadi ble drept sammen med Abu Ayyub al-Masri i et amerikansk-ledet bakkeangrep i Tikrit, Irak den 18. april 2010.

Referanser 

Irakere
Personer fra Vest-Asia involvert i terroraktivitet
Islamister
Dødsfall i 2010
Personer tilknyttet Mujahedin
Personer fra krigen i Irak
Personer drept i krigen mot terror
Personer som led en voldelig død
Grenlandsaksjonen

Grenlandsaksjonen er en humanitær organisasjon som hjelper fattige i Romania.  Hovedkontoret ligger i Skien.

Aksjonen startet etter den rumenske revolusjonen i 1989, og i romjula 1989 dro de første fullastede trailerne.  Aksjonen fortsatte, og ved 20-årsjubileet nærmet antallet trailere seg 200.

Grenlandsaksjonen har blitt kåret til «Årets Telemarking» i 1999.

Referanser

Eksterne lenker 
 

Norske humanitære organisasjoner
Skien
Etableringer i 1989
Geir Bakke (1959)

Geir Bakke (født 20. september 1959) er en norsk sportsdanser fra Askim. Han danset fra 1972 sammen med Trine Dehli Cleve, og sammen med henne har han vunnet VM i tidans tre ganger og VM i latinamerikansk dans en gang i årene fra 1981 til 1986. De var også samboere, men sluttet å danse sammen da de brøt med hverandre. I den perioden de danset sammen, vant de også tre EM i tidans og to i latinamerikansk dans, i tillegg til at de fikk til sammen fem sølvmedaljer i VM og fire i EM.

Etter bruddet hadde Geir Bakke flere nye dansepartnere og vant bronsemedalje i VM 1987 med Catherine Andersson, som han danset med til 1992. Etter det danset han et par år med Julie Fryer, fra 1996 danset han med Melissa Dexter. Det siste året han var aktiv konkurransedanser, var 1996, da danset han med den finske danseren Hanna Karttunen.

Etter sin aktive dansekarriere etablerte Geir Bakke seg som dansetrener i latindans i Roma. I 2003 giftet han seg med den nederlandske sportsdanseren Mirjam Zwijsen, som også har vunnet VM i tidans, noe hun gjorde med sin tyske partner Michael Hull.

Referanser

Kilder 
 Hvem Hva Hvor 1986 side 383

Eksterne lenker 
 Geir Bakke hos www.dancesportinfo.net
 Omtale av giftermål hos danseforbundet.no

Norske dansere
Personer fra Askim kommune
Verdensmestere
Europamestere
Han Xin

Hán Xìn (tradisjonell kinesisk: 韓信; forenklet kinesisk: 韩信; hanyu pinyin: Hán Xìn; død 196 f.Kr.) var en kinesisk militær leder på slutten av Qin-dynastiet og begynnelsen av Han-dynastiet. Han tjente under Liu Bang i Chu-Han-striden mot Xiang Yu og bidro til opprettelsen av Han-dynastiet. Derfor ble han en av Det tidlige Han-dynastiets tre helter ((漢初三傑), sammen med Zhang Liang og Xiao He. 

Hán blir best husket for å ha vært en briljant militær leder, og for strategiene og taktikkene han brukte i strid, og noen av disse har blitt til kinesiske ordspråk. For å belønne Hán for hans innsats, ga den nye keiseren Liu Bang ham titlene Konge av Qi i 203 f.Kr. og Konge av Chu det følgende året. Riktignok var Liu redd for Hans ferdigheter, og gradvis svekket han Háns militære makt, og sent i 202 degraderte han Hán til Marki av Huaiyin. I 196 ble han beskyldt for å ha deltatt i et opprør, og ble så lurt inn i en felle og henrettet etter enkekeiserinne Lüs ordre.

Han-dynastiets historie
Qin-dynastiets historie
Dødsfall i 196 f.Kr.
Kinesiske offiserer
God natt, natt

God natt, natt er en norsk godnatt-bok skrevet av Gro Dahle og illustrert av Svein Nyhus. Boka ble utgitt av Cappelen Damm i 2009.

Innhold
God natt, natt består av 36 korte trøstedikt der forfatteren sier god natt til planter, dyr, ting, tanker og mennesker, enten det gjelder «sola», «fuglene», «huset» eller «alle tjuver og kjeltringer», «de som går gatelangs» og «alle som har låst seg inne på badet og ikke vil ut.» Boka er gjennomillustrert med enkle tusjtegninger malt med grove strøk og fargelagt digitalt i oransje og nyanser av blått.

Priser og oversettelser

Boka ble nominert til Kulturdepartementets pris for beste bildebok og Kritikerprisen for barnebøker utgitt 2009. Den fikk diplom i Årets vakreste bøker 2010.

God natt, natt ble utgitt på svensk av Bokförlaget Daidalos i Gøteborg 2010.

Referanser

Eksterne lenker 

 Forlagets presentasjon av boka 
 Illustratørens egne blogginnlegg om boka

Norske barnebøker
Bøker fra 2009
Jack Emblow

Jack Emblow (født 27. juni 1930 i Lincoln i Lincolnshire) er en engelsk musiker som regnes for å være en av Englands mest markante trekkspillere. Emblow har igjennom en lang karriere deltatt som studiomusiker for en rekke britiske band og artister. Emblow har også markert seg innenfor musikk til fjernsyn ved at han blant annet har spilt trekkspill til den engelske situasjonskomedien Last of the Summer Wine (1973–2010) og kjenningsmelodien til 'Allo 'allo! (1984–1992).

Emblow startet med å spille piano i en alder av ni år, før han to år senere byttet til trekkspill. Da han var femten år stod han på scenen med jazzpianisten Eddie Thompson. Fra begynnelsen av 1950-tallet var han medlem av en rekke mindre grupper, og i 1956 radiodebuterte han med gruppa The Jack Emblow Sextet på flere programmer hos BBC.

På slutten av 1960-tallet og til dags dato har Jack Emblow også deltatt som studiomusiker («Session musician») for en rekke britiske band og artister, hvor de mest kjente er The Beatles, Elton John, Donovan, Curved Air, The Strawbs, Camel, Michael Chapman, Stackridge, Claire Hamill, Andy Desmond, Henry Mancini, Herbie Flowers, Chris Spedding, Grace Jones og Roger Whittaker.

Referanser

Eksterne lenker 
 
  Turnipet.com – The Jack Emblow Sextet Informasjon om Jack Emblow.
  Allmusic.com – Albumkrediteringer til Jack Emblow

Engelske musikere
Trekkspillere
Personer fra Lincoln
Alexandre Jany

Alexandre «Alex» Jany (født 5. januar 1929 i Toulouse, død 18. juli 2001) var en fransk svømmer som deltok i de olympiske leker 1948 i London og 1952 i Helsingfors.

Jany vant en olympisk bronsemedalje i svømming under OL 1948 i London. Han var med på det franske laget som kom på tredjeplass på 4 x 200 meter fri bak  USA og Ungarn. De andre på laget var Henri Padou jr., René Cornu og Joseph Bernardo.

Jany vant sin andre olympiske bronsemedalje i svømming under OL 1952 i Helsingfors. Han var med på det franske laget som kom på tredjeplass på 4 x 200 meter fri bak  USA og Japan. De andre på laget var Jean Boiteux, Aldo Eminente og Joseph Bernardo.

OL-medaljer 
  1948  London -  Bronse i svømming, 4 x 200 meter fri, menn  Frankrike
  1952  Helsingfors -  Bronse i svømming, 4 x 200 meter fri, menn  Frankrike

Referanser

Eksterne lenker 
 

Franske svømmere
Medaljevinnere under Sommer-OL 1948
Deltakere for Frankrike under Sommer-OL 1948
Svømmere under Sommer-OL 1948
Medaljevinnere under Sommer-OL 1952
Deltakere for Frankrike under Sommer-OL 1952
Svømmere under Sommer-OL 1952
Personer fra Toulouse
Olympiske medaljevinnere i svømming
Tommy Borgudd

Karl Edward Tommy «Slim» Borgudd (født 25. november 1946 i Borgholm) er en svensk racerfører og musiker.

Karriere 

Borgudd vant det svenske Formel 3-mesterskapet og ble nummer tre totalt i Formel 3-europamesterskapet i 1979, der han blant annet satte banerekord i Monacos F3-race 1980.

Han deltok siden i Formel 1 i sesongene i  og . Hans beste plassering i Formel 1 var en sjetteplass i Storbritannias Grand Prix 1981, noe som ga han hans eneste VM-poeng. 

I 1984 vant han Formel 3-løpet Macaos Grand Prix og i 1985 deltok han blant annet med en Arrows-Ford F1-bil i Formel 3000. 

Utenom Formel 1 har Borgudd deltatt framgangsrikt i truckracing, med tre EM-seiere, en andreplass og en tredjeplass i sammendraget.

Borgudd er også kjent som musiker og har spilt trommer i musikkgruppene Lea Riders Group, Made in Sweden og Solar Plexus.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Eksterne lenker 
 
 

Svenske Formel 1-førere
Svenske musikere
Personer fra Borgholms kommun
Fødsler i 1946
Arne Pärson

Arne Pärson (født 15. august 1906 i Falkenberg, Hallands län i Sverige, død 20. april 1982 i Höganäs, Malmöhus län) er kjent som sangtekstforfatter. Han var sønn til hovedredaktøren i Hallands Nyheter,   Filip Pärson. Faren Filip var ikke bare journalist, men også tegner og spillemann, og initiativtaker til Hallands Spelmansförbund. I første halvdel av 1930-tallet satte han sammen med broren Stig opp flere lokalrevyer i hjembyen Falkenberg. Til disse skrev han selv – under signaturen P. Arne – tekstene som tryktes. Senere flyttet han til Stockholm, der han ved siden av sitt arbeid som utlandssekretær skrev sangtekster til flere filmer med Edvard Persson i hovedrollen, for eksempel Baldevins bröllop (1938), Vart hjärta har sin saga (1948), der han stod for samtlige tekster, Huset nr 17 (1949) og Greve Svensson (1951). 

Musikken ble for det meste komponert av Knut Edgardt (signaturen Knut Eddy) eller Alvar Kraft. Sammen med denne skrev han senere En fattig trubadur, som inngikk i «Vart hjärta har sin saga». Den ble der framført av Edvard Persson, men har senere blitt udødeliggjort gjennom Cornelis Vreeswijks innspilling fra 1971. Den er også spilt inn av andre, blant annet av Östen Warnerbring (1967) og Peps Persson (1982). 

En annen kjent sang av Arne Pärson er I Örkelljunga skyttepaviljong med musikk av Knut Edgardt, som han skrev på 1940-tallet, inspirert av minnene fra sin militærtjeneste, og som ble sunget av Calle Reinholdz (1950) og Åke Grönberg (1951).

Eksterne lenker 
 Myggans nöjeslexikon
 Intervju med Solveig Gustafsson i Hallands Nyheter 29 september 2006

Svenske tekstforfattere
Personer fra Falkenberg
Eliseus Müller

Eliseus Müller (født 20. februar 1878 i Verdal, død 21. oktober 1966) var en norsk gårdbruker og politiker for Bondepartiet. Han var ordfører i Verdal 1929–1934 og stortingsrepresentant for Nord-Trøndelag 1932–1933 og 1934–1945.

Etter artium ved Trondhjems katedralskole gikk han vinterlandbruksskole. Müller overtok slektsgården Vist på Stiklestad i Verdal i 1902. Han var styreformann i Verdal Sparebank fra 1922 og medlem av Norges Banks representantskap fra 1945.

Etter å ha møtt fast på Stortinget for statsråd Ivar Kirkeby-Garstad 1932–1933, var Müller fast innvalgt stortingsrepresentant for Nord-Trøndelag 1934–1945, men Stortinget trådte ikke sammen i krigsårene. Müller var medlem av Stortingets sjøfarts- og fiskerikomité 1932–1933, deretter av Stortingets helsekomité.

Han var sønn av ordfører Martin Daniel Müller og Petra Rygh, sønnesønn av ordfører Eliseus Müller d.e. og dattersønn av stortingsmann Peder Strand Rygh; derved også søstersønn av Evald Rygh, Karl Ditlev Rygh og Oluf Rygh. Han utga i 1965 minneskriftet Minner omkring familien Rygh på Haug i Verdal om morens familie. Han var gift med sin tremenning Kristiane Wold, datter av lensmann John Wold og Didrikke Rygh i Åsen, og søster til ordfører John Wold. I den trønderske Müller-slekten var det også flere politisk interesserte; syndikalisten Ellisif Wessel (født Müller) var hans kusine, og stortingsmann Oluf Müller fra Kristiansund var hans firmenning.

Referanser

Eksterne lenker 
 
 

Stortingsrepresentanter fra Sp
Stortingsrepresentanter for Nord-Trøndelag
Stortingsrepresentanter 1937–1945
Stortingsrepresentanter 1934–1936
Stortingsrepresentanter 1931–1933
Ordførere i Verdal
Sp-ordførere i Nord-Trøndelag
Norske bønder
Personer fra Verdal kommune
Elisabet Gustafson

Karin Elisabet Gustafson (født Johansson 2. mai 1964) er en svensk curlingspiller fra Umeå.

Etter sjetteplassen i OL 2002, der hun var skip, besluttet Elisabet Gustafson å legge opp som curlingspiller. Hennes lagkamerater var Katarina Nyberg, Louise Marmont, Elisabeth Persson. Coach var Jan Strandlund.

Hun er den kvinnelige curleren som har flest VM-gull, med fire titler. Hun har også flere EM-medaljer. Etter den aktive karrieren har hun blant annet vært aktiv som ekpertkommentator på TV.

Elisabet Gustafson er gift med skøyteløperen Tomas Gustafson.

Elisabeth Gustafson arbeider som kirurg og kombinerte tidligere det med curlingkarrieren.

Referanser

Eksterne lenker 
 
 World Curling database for Elisabet Gustafson

Svenske curlingspillere
Verdensmestere i curling
Olympiske bronsemedaljevinnere for Sverige
Medaljevinnere under Vinter-OL 1998
Deltakere for Sverige under Vinter-OL 1998
Curlingspillere under Vinter-OL 1998
Deltakere for Sverige under Vinter-OL 2002
Curlingspillere under Vinter-OL 2002
Personer fra Umeå kommun
Olympiske medaljevinnere i curling